Il-Kunsill illum estenda r-reġim ta' sanzjonijiet tal-UE kontra l-Venezwela b'sena, sal-14 ta' Novembru 2021 . Id-deċiżjoni ttieħdet fid-dawl tal-kriżi politika, ekonomika, soċjali u umanitarja għaddejja bħalissa fil-Venezwela b'azzjonijiet persistenti li jdgħajfu d-demokrazija, l-istat tad-dritt u r-rispett għad-drittijiet tal-bniedem . Il-miżuri jinkludu embargo fuq l-armi u fuq tagħmir għar-repressjoni interna kif ukoll projbizzjoni fuq l-ivvjaġġar u ffriżar tal-assi għal 36 persuna elenkata f'pożizzjonijiet uffiċjali li huma responsabbli għal ksur tad-drittijiet tal-bniedem u/jew li dgħajfu d-demokrazija u l-istat tad-dritt. Dawn il-miżuri għandhom l-għan li jinkoraġġixxu soluzzjonijiet demokratiċi kondiviżi sabiex iġibu stabbiltà politika fil-pajjiż u jippermettulu jindirizza l-ħtiġijiet urġenti tal-popolazzjoni . Il-miżuri mmirati huma flessibbli u reversibbli u mfassla biex ma jagħmlux ħsara lill-poplu tal-Venezwela . L‐att legali rilevanti ser jiġi ppubblikat f' Il-Ġurnal Uffiċjali tal-Unjoni Ewropea fit-13 ta' Novembru 2020. Ir-reazzjoni tal-Kunsill għall-kriżi fil-Venezwela Venezwela: jiżdiedu ħdax-il uffiċjal fil-lista tas-sanzjonijiet, stqarrija għall-istampa 29 ta' Ġunju 2020 Test konsolidat: Regolament tal-Kunsill (UE) 2017/2063 tat-13 ta' Novembru 2017 dwar miżuri restrittivi fid-dawl tas-sitwazzjoni fil‐Venezwela, 29 ta' Ġunju 2020